টাইটানিকের সাথে নামের মিল থাকলেও এই বস্তুটির বাস কিন্তু আকাশে। এটি শনি গ্রহের সবচেয়ে বড় উপগ্রহ। সাধারণত মনে করা হয়, সৌরজগতের আর কোথাও পৃথিবীর মতো বায়ুমন্ডল নেই। কিন্তু টাইটানের বায়ুমন্ডলের সাথে আমাদের বায়ুমন্ডলের উল্লেখযোগ্য মিল আছে। টাইটান আমাদের চাঁদের চেয়ে বড় এবং প্রায় বুধ গ্রহের সমান। এর বায়ুমন্ডল পৃথিবীর চেয়ে প্রায় ২০ গুণ ভারী। পৃথিবীর মতোই এর বায়ুমন্ডলের বেশির ভাগ জুড়ে রয়েছে নাইট্রোজেন। পৃথিবীর বায়ুমন্ডলে নাইট্রোজেন আছে ৭৮%। টাইটানের বায়ুমন্ডলে অবশ্য নাইট্রোজেনের হার তুলনামূলক অনেক বেশি- প্রায় ৯৮%। আর আছে কিছু মিথেন ও হাইড্রোজেন।